אליפות צרפת הפתוחה 2020

**[[אליפות צרפת הפתוחה]] 2020** הייתה תחרות טניס, שנערכה על מגרשי חימר באצטדיון רולאן גארוס בפריז. במקור הייתה צריכה התחרות להתחיל ב-24 במאי ולהסתיים ב-7 ביוני, עקב התפרצות נגיף הקורונה, נדחתה התחרות ל-20 בספטמבר ומאוחר יותר נדחתה בשבוע נוסף והחלה ב-27 בספטמבר עד ל-11 באוקטובר. הייתה זו האליפות ה-119 של התחרות מאז ייסודה.

## הפרסים
משתתפי תחרויות קיבלו את הפרסים הבאים (באירו):

סך הפרסים היה 18,209,040 יורו.

## התחרות
### תחרות הגברים
[שמאל|ממוזער|[רפאל נדאל, מנצח התחרות]]
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו. להלן ה-16 הראשונים של הדירוג:
# נובאק ג'וקוביץ' (), מנצח תחרות 2016, הפסיד בגמר
# **[[רפאל נדאל]] (),מנצח תחרויות בשנים 2008-2005, 2014-2010, 2019-2017, הזוכה**
# דומיניק תים (), הודח ברבע הגמר
# דנייל מדבדב (), הודח בסיבוב הראשון
# סטפנוס ציציפס () הודח בחצי גמר
# אלכסנדר זברב (), הודח בסיבוב הרביעי
# מטאו ברטיני (), הודח בסיבוב השלישי
# גאל מונפיס (), הודח בסיבוב הראשון
# דניס שפובלוב (), הודח בסיבוב השני
# רוברטו באוטיסטה אגוט (), הודח בסיבוב השלישי
# דויד גופן (), הודח בסיבוב השלישי
# דייגו שוורצמן () הודח בחצי הגמר
# אנדריי רובליוב (), הודח ברבע הגמר
# פאביו פוניני (), הודח בסיבוב הראשון
# קארן חצ'אנוב (), הודח בסיבוב הרביעי
# סטאן ואוורינקה (), מנצח תחרות 2015, הודח בסיבוב השלישי

במשחק הגמר רפאל נדאל מספרד ניצח את נובאק ג'וקוביץ' מסרביה ב-3 מערכות. לנדאל זה היה הניצחון הרביעי ברציפות בתחרות ו-11 בסך הכול.

### תחרות הנשים
שמאל|ממוזער|200px|איגה שוויונטק, מנצחת התחרות
בתחרות הנשים השתתפו 128 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:

# סימונה האלפ (), מנצחת תרות 2018, הודחה בסיבוב הרביעי
# קרולינה פלישקובה (), הודחה בסיבוב השני
# אלינה סביטולינה (), הודחה ברבע הגמר
# סופיה קנין (), הפסידה בגמר
# קיקי ברטנס (), הודחה בסיבוב הרביעי
# סרינה ויליאמס (), מנצחת תחרות 2002, 2013 ו-2015, הודחה בסיבוב השני
# פטרה קביטובה (), הודחה בסיבוב השלישי
# ארינה סבלנקה (), הודחה בסיבוב השלישי
# ג'והנה קונטה (), הודחה בסיבוב הראשון
# ויקטוריה אזרנקה (), הודחה בסיבוב השני
# גרביניה מוגורוסה (), מנצחת תחרות 2016, הודחה בסיבוב השלישי
# מדיסון קיז (), הודחה בסיבוב הראשון
# פטרה מרטיץ' (), הודחה בסיבוב השלישי
# ילנה ריבאקינה (), הודחה בסיבוב השני
# מרקטה וונדרואושובה (), הודחה בסיבוב הראשון
# אליסה מרטנס (), הודחה בסיבוב הרביעי

אשלי ברטי, מנצחת תחרות בשנה הקודמת לא השתתפה מחשש למגפת הקורונה. את תחרות הנשים ניצחה איגה שוויונטק, פולנייה בת 19. שוויונטק לא שמטה אף לא מערכה אחת בכל האליפות.

### תחרות זוגות גברים
בתחרות השתתפו 64 זוגות. להלן זוגות שזכו בדירוג:

# חואן סבסטיאן קאבל ורוברט פארה (), הודחו בחצי גמר
# מרסל גרנולרס () והוראסיו זבלוס (), הודחו בסיבוב השלישי
# רג'יב ראם () וג'ו סולסברי (), הודחו ברבע הגמר
# מרסלו מלו () ולוקאס קובוט (), הודחו בסיבוב השני
# איוואן דודיג () ופיליפ פולשק (), הודחו בסיבוב השלישי
# פייר-איג ארבר וניקולה מאי (), מנצחי תחרות 2018, הודחו בסיבוב השלישי
# מטה פביץ' () וברונו סוארס () הפסידו בגמר
# **קווין קרביץ ואנדראס מיס () מנצחי תחרות 2019, זכו בתחרות**
# וסלי קולהוף () וניקולה מקטיץ' (), הודחו בחצי הגמר
# ריבן קלאסן () ומייקל ונוס () הפסידו בסיבוב השני
# ג'ון פירס () ומייקל ונוס () הודחו בסיבוב השני
# ז'אן-ז'וליין רוייר () והוריה טקאו (), הודחו בסיבוב השלישי
# ג'יימי מארי וניל סקופסקי (), הודחו ברבע הגמר
# ג'רמי שרדי ופבריס מרטין (), הודחו בסיבוב השלישי
# יורגן מלצר () ואדואר רוז'ר-ואסלין (), הודחו בסיבוב השלישי
# אוסטין קרייצ'ק () ופרנקו שקוגור (), הודחו בסיבוב השני

מנצחי תחרות 2019 קווין קרביץ ואנדראס מיס מגרמניה פגשו במשחק הגמר מטה פביץ' מקרואטיה וברונו סוארס מברזיל וניצחו ב-2 מערכות.

### תחרות זוגות נשים
בתחרות השתתפו 64 זוגות. להלן הזוגות החזקים שזכו בדירוג:

# שיה שוויי () וברבורה סטריקובה (), הודחו בסיבוב השלישי
# **טימיאה באבוס () ו[[כריסטינה מלדנוביץ']] (), מנצחות תחרות 2019, זכו בתחרות**
# אליסה מרטנס () וארינה סבלנקה () הודחו בסיבוב השני
# ברבורה קרייצ'יקובה וקטרינה סיניאקובה (), הפסידו בחצי גמר
# גבריאלה דברובסקי () וילנה אוסטפנקו (), הודחו בסיבוב השלישי
# קווטה פשקה () ודמי שורס (), הודחו בסיבוב השלישי
# שוקו אויאמה ואנה שיבהרה (), הודחו ברבע הגמר
# ורוניקה קודרמטובה () וג'אנג שוי () הודחו בסיבוב השלישי
# סופיה קנין ובת'אני מאטק-סנדס (), הפסידו ברבע גמר
# היילי קרטר () ולואיזה סטפני (), הודחו בסיבוב השלישי
# לוציה הרדצקה () ואנדריה קלפץ' (), הודחו בסיבוב הראשון
# לאורה זיגהמונד () וורה זבונרבה (), פרשו בסיבוב השני
# ויקטוריה קוז'מובה () וכריסטינה פלישקובה (), הודחו בסיבוב השלישי
# אלכסה גוארצ'י () ודזירה קרבצ'וק (), הפסידו במשחק הגמר
# לודמילה קיצ'נוק ונדיה קיצ'נוק (), הודחו בסיבוב הראשון
# קוקו גוף וקטי מקניילי (), הודחו בסיסו השלישי

מנצחות תחרות 2019 טימיאה באבוס מהונגריה וכריסטינה מלאדנוביץ' מצרפת פגשו במשחק הגמר את אלכסה גוארצ'י מצ'ילה ודזירה קרבצ'וק מארצות הברית וניצחו ב-2 מערכות. באותה שנה הן ניצחו גם באליפות אוסטרליה הפתוחה.

### תחרות זוגות מעורבים
הוחלט לא לקיים את התחרות

## חשד להטיית משחק
אחרי ששחקנית הזוגות הרוסיה יאנה סיזיקובה, נוצחה במשחק בסיבוב הראשון שבו שיחקה ביחד עם מאדיסון ברנגל, על ידי הצמד הרומני אנדריאה מיטו ופטריצ'יה מריה טיג, חשדה רשות הגיימינג הלאומית הצרפתית , האחראית על הרגולציה של שוק ההימורים המקוונים בצרפת, שסיזיקובה גרמה במכוון להפסד.

### אירוע
במשחק שהתקיים ב-30 בספטמבר, כאשר סיזיקובה הגישה במשחקון החמישי של המערכה השנייה, היא עשתה שתי שגיאות כפולות, גרמה לשבירת ההגשה שלה "על האפס", ואז הפסידה את הנקודה השלישית ברציפות. במהלך המשחקון התקבלו התרעות על דפוסי הימורים חריגים ובלתי סבירים על ניצחון הרומניות במשחקון, והן אכן ניצחו בו. בימים שלאחר מכן, דיווחו העיתון הגרמני "די ולט" ועיתון הספורט הצרפתי "ל'אקיפ" שמשטרת צרפת חוקרת את אירועי המשחק, לאור יחס ההימורים המפוקפק.

### מעצר
סיזיקובה נעצרה על ידי הרשויות הצרפתיות ב-3 ביוני 2021 בשעות הערב, במהלך אליפות צרפת הפתוחה 2021, אחרי שהפסידה בסיבוב הראשון ביחד עם יקטרינה אלכסנדרובה, במשחקן נגד הצמד האוסטרלי סטורם סאנדרס ואיילה טומליאנקוביץ'. כן נודע שנערך חיפוש בחדרה בבית המלון שבו התגוררה. ככל הנראה, סיזיקובה הורשתה להשתתף באליפות 2021, לאור חזקת החפות מפשע.

## קישורים חיצוניים

* 
* תחרות נשים וזוגות נשים
* תחרות גברים, זוגות גברים וזוגות מעורבים

## הערות שוליים

2020
קטגוריה:אירועי ספורט שהושפעו ממגפת הקורונה
קטגוריה:2020 בצרפת
קטגוריה:תחרויות טניס ב-2020